Edisyong Pilipino 


Pebrero 8, 1939 - Disyembre 16, 2022 


Ka Julie sa lamay ni Ka Joma sa Utrecht, The Netherlands, Disyembre 19. 2022 


Buong paghihinagpis na ako na ang maglalabas ng huli at 
katapusang mensahe ng aking asawa sa mga rebolusyonaryong 
pwersa at sambayanan sa ika-54 anibersaryo ng Partido 
Komunista ng Pilipinas. Sinimulan niyang talakayin sa akin 
ang balangkas at pagsusulat ng mensahe ilang araw isang 
buwan na ang nakararaan matapos lamang makalabas sa 
ikalawa niyang pagkaka-ospital noong Nobyembre at bago 
nagsimula ang ikatlo at huling pagkaka-ospital niya noong 
Nobyembre 28. Sinulat niya sa papel ang unang borador, na 
ipinasok ko sa kompyuter na kanyang muling binasa at 
dalawang ulit na iwinasto para mabuo ang huling borador na 
ito. 


Mga labinlimang minuto bago ang huling hininga ni Joma, 
tungkol pa rin sa pagtitiyak ng pagtatagumpay ng rebolusyon at 
pag-abante sa sosyalismo ang kanyang mga sinasabi. Hanggang 
sa huli niyang pag-iisip ay tiwala siya sa sambayanang Pilipino 
na kanyang pinaglingkuran ng buong katatagan. 


Juliet de Lima Sison 
Disyembre 20 2022 

HINDI MAGAGAPI 
ANG 
DEMOKRATIKONG 
REBOLUSYON NG 
SAMBAYANANG 


Jose Maria Sison 
Pangulong Tagapagtatag 
Partido Komunista ng Pilipinas 


ula nang muling itatag ang 
Partido Komunista ng 
Pilipinas noong Disyembre 
26, 1968 at ang maagap na 
pagtatatag ng Bagong 


Hukbong Bayan noong Marso 29, 1969, lahat 
ng reaksyunaryong rehimen ng malakolonyal 
at malapyudal na sistema sa Pilipinas (mula 
panahon ni Ferdinand Marcos Sr hanggang 
kasalukuyan) ay gumamit at nagpatupad ng 
estratehikong pang-operasyon plano para 
wasakin ang demokratikong rebolusyon ng 
sambayanang Pilipino. 


Subalit laging lubos na nabigo ang mga estratehikong 
“oplan” at sa halip ay nagresulta sa makabuluhang 
paglago ng rebolusyonaryong kilusan. Pinatawan pa 
ng pasistang diktadura ni Marcos ang bayan noong 
1972 hanggang 1986 sa tabing ng pagsupil sa PKP at 
sa armadong rebolusyon, “pagsalba sa republika at 
pagtayo ng bagong lipunan.” Subalit ang pag-agaw 
niya sa kapangyarihan ay lalo lamang nagpasigla at 
nagpabilis sa lahatang-panig na paglago ng 
rebolusyonaryong kilusan sa buong bansa. Kalaunan, 
binigyang-inspirasyon at sinuportahan ng armadong 
rebolusyon ang mga pangmasang pag-aalsang bayan 
sa Metro Manila at buong bansa upang patalsikin sa 
poder ang pasistang diktadura. 


Sinubukang gamitin ng huwad na mga liberal 
demokratikong rehimeng kasunod ng pasistang 
diktadurang Marcos ang kani-kanilang pangmilitar 
na estratehikong “oplan” gamit ang mga taktika ng 
panlilinlang, kabilang ang pag-aalok ng matagalang 
tigil-putukan at usapang pangkapayapaan na hindi 
nilulutas ang mga ugat ng armadong tunggalian o 
gera sibil. Lahat ng reaksyunaryong rehimen ay 
nahumaling sa hangaring durugin ang 
rebolusyonaryong kilusan at panatilihin ang di 
makatarungang naghaharing sistema ng pang-aapi at 
pagsasamantala. 


Anumang oras ay ginagamit ang baraha ng kontra- 
terorismo upang ibalam, suspendihin o tapusin ang 
usapang pangkapayapaan, sa kabila ng mga mayor na 
magkasanib na kasunduan sa pagitan ng Gubyerno 
ng Republika ng Pilipinas at ng National Democratic 
Front of the Philippines tulad ng The Hague Joint 
Declaration noong 1992 bilang balangkas ng usapang 
pangkapayapaan at ang Comprehensive Agreement 
on Respect for Human Rights and International 
Humanitarian Law noong 1998. 

IPPINE SOCIETY 


ANO REVOLUTION 


Sa kabila ng usapang pangkapayapaan, bawat 
reaksyunaryong rehimen ay nagsagawa ng mga 
pagpatay sa mga kadre at kasapi ng 
rebolusyonaryong kilusan. Nang madakip ng BHB si 
General Obillio ng reaksyunaryong armadong pwersa 
sa ilalim ng CARHRIHL at internayunal na batas 
noong 1998, kaagad nitong idineklara ang 
kahandaang palayain siya bilang bihag sa digma 
matapos pagkasunduan ang ligtas na proseso ng 
pagpapalaya sa kanya. Subalit patuloy na ikinagalit 
ito ni Estrada at ginamit ang pagkadakip sa kanyang 
heneral upang maging unang reaksyunaryong 
presidente na nagtapos ng usapang pangkapayapaan 
noong Mayo 1999. 


Matapos siyang pabagsakin ng pangmasang pag-aalsa 
ng bayan noong 2001, nakipagkasundo ang rehimeng 
Arroyo na muling buksan ang usapang 
pangkapayapaan noong 2002, kasama ang Royal 
Norwegian Government bilang third-party 
facilitator. Subalit noong 2004, malinaw nang 
sinusunod ng rehimeng Arroyo ang dikta ng US na 
iantala ang negosasyon sa sustantibong mga isyu at 
walang-taning itong isuspinde at maglunsad ng mas 
malalaking operasyong militar sa ngalan ng “whole- 
of-nation-approach.” Bigong-bigo ang mga 
operasyong militar na durugin ang digmang bayan. 
Ang nauulol na anti-komunistang defense secretary 
malao'y magpapakamatay nang malantad ang 
kanyang korapsyon sa paghawak sa badyet ng militar 
at maging sa pondo sa pagreretiro ng mga upisyal at 
tauhan ng AFP. 


Kasama si Luis Jalandoni, dating pangulo ng NDFP negotiating panel, 2016 


l. LUBOS NA PAGSABOTAHE SA 
USAPANG PANGKAPAYAANG GRP- 
NDFP 


Subalit ang pinakamalala ay nang magpresidente si 
Duterte. Nagpanggap siyang pursigidong makipag- 
usapang pangkapayapaan subalit isinagawa niya ang 
isang todo-gerang patakaran laban sa 
rebolusyonaryong kilusan sa pamamagitan ng 
pagpapalawig ng Oplan Bayanihan ni Aquino 
hanggang Enero 2017 nang sinimulang ipatupad 
ang Oplan Kapayapaan. Sa halip na makiisa sa 
NDFP sa paglutas sa mga ugat ng gera sibil sa 
pamamagitan ng mga batayang reporma sa lipunan, 
ekonomya at pulitika, nagkonsentra siya sa di 
importante at kalokohang mga taktika para itulak 
ang rebolusyonaryong kilusan na sumuko sa 
pamamagitan ng paghingi sa demokratikong 
gubyernong bayan na isuko ang lehitimo nitong 
kapangyarihan, pag-alok ng mga kinatawan ng 
PKP sa kanyang gabinete kahit wala pang 
kasunduang pangkapayaan, at pagkatapos ay 
kontrahin ang sarili nang isinama ang BHB sa 
target ng kanyang proklamasyong batas militar 
laban sa grupong Maute sa Mindanao noong 2017. 


Matapos mabigo sa makitid na layuning isahan ang 
NDFP, sumang-ayon si Duterte sa kanyang mga 
tauhang militar na ihinto ang seryosong usapang 
pangkapayaan sa NDFP sa pamamagitan ng paglikha 
ng ingay ng “lokalisadong usapang pangkapayapaan” 
na nasa ilalim ng sarbeylans at kontrol ng GRP. 
Nahumaling si Duterte at mga upisyal ng AFP sa 
pagpapalaki ng badyet ng militar para sa walang 
kabusugang korapsyon at operasyon para sa pagred- 


Kasama ang asawang si Ka Julie, kasalukuyang pangulo sa NDFP negotiating panel 


Kasama ang yumaong si Fidel Agcaoili, dating pangulo ng NDFP negotiating panel 

tag, paninindak at mga pagdukot, pagbimbin, 
pagtortyur at pagpatay sa kanyang mga kalaban sa 
pulitika. Kaya, inilatag ang batayan para tapusin ni 
Duterte ang usapang pangkapayapaang GRP-NDFP 
noong Nobyembre 23, 2017 matapos hayagang 
kumunsulta kay US President Trump. 


Ang pagtatapos ni Duterte sa usapang 
pangkapayapaan mula 2017 ay ginawa hindi lamang 
bilang taktika sa negosasyon kundi simula ng 
permanenteng pagwawakas sa usapang 
pangkapayapaan. Kasunod nito, pinangalanan at 
itinalaga ni Duterte ang PKP at BHB na terorista 
noong Disyembre 5, 2017, at isinunod rin ang NDFP, 
nilikha ang National Task Force to End Local 
Communist Armed Conflict (NT-Elcac) at 
sinamantala ang pandemyang Covid-19 para isagasa 
ang Anti-Terror Law (ATL) sa sunud-sunuran 
Kongreso at likhain ang Anti-Terrorism Council para 
ipailalim muli ang Pilipinas sa terorismo ng estado o 
pasistang diktadura, walang-pakundangang labagin 
ang pambansa at demokratikong mga karapatan ng 
bayan at bigyang-daan ang pagtatraydor, tiraniya at 
pagnanakaw ng mga nasa kapangyarihan. 


Sa anti-nasyunal at anti-demokratikong 
balangkas na ito, ipinasa ni Duterte ang 
reaksyunaryong gubyerno at naghaharing 
sistema sa tambalang Marcos Junior-Sara 
Duterte sa pamamagitan ng lubos na 
pagkontrol sa automated na sistemang 
eleksyon at paggawa ng 20 milyong boto 
pabor sa tambalan at mga kandidato sa 
Kongreso at lokal na pwestong ehekutibo. 
Ang umiiral ngayong rehimeng Marcos- 
Duterte ay nasa ilalim ng dikta ng 
imperyalismong US at ng malalaking 
komprador-burukratang interes ng mga 
dinastiyang Marcos at Duterte, at 
magpapatawad at magpapatuloy sa 
higanteng mga krimen ng nagdaang 
rehimen hanggang sa panahong kakayanin 
na ng mga pwersang oposisyon, 
rebolusyonaryong kilusan at malawak na 
masa ng sambayanan, na kumilos para 
baguhin ang sitwasyon sa Pilipinas. 


Samantala, magdurusa ang sambayanang 
Pilipino sa tumataas na antas ng pang-aapi at 
pagsasamantala dahil sa lumalalang pamalagiang 
krisis ng naghaharing sistema at mga patakarang 
kontra-pambansa at kontra-demokratiko ng 
tambalang Marcos-Duterte. Araw-araw, 
pinagdurusahan, sinasalungat at nilalabanan nila 
hindi lamang ang madudugong paglaban sa 

karapatang-tao, kundi pati ang pekeng mga balita ng 
kampanyang saywar ng mga nasa kapangyarihan na 
isinuko na ng sambayanang Pilipino at ang kanilang 
mga rebolusyonaryong pwersa ang rebolusyonaryong 
pakikibaka para pambansang kalayaan at 
demokrasya. 


Lubos na kasinungalingan na lumiliit at nagugupo 
ang mga rebolusyonaryong pwersa ng bayan at na ang 
mga Pulang kadre, kumander at mandirigma-pawang 
subok at pinanday sa mahigit 54-taon ng 
matagumpay na digmang bayan-ay maramihang 
napapatay o nadadakip sa mga nakapokus na 
operasyong militar o sumusurender dahil sa mga 
solusyong pantapal tulad ng batbat sa korapsyon na 
Enhanced-Comprehensive Local Integration 
Program, Community Support Program at Barangay 
Development Program. Pero hingi pa rin naman 
nang hingi ang naghaharing pangkatin at mga 
utusang militar ng mas malaking pondong 
pampubliko hindi lang para sibasibin ang 
mamamayan kundi para din makapagbulsa ng mas 
malaking bahagi ng badyet militar. 


Ang totoo, upisyal na inamin ng reaksyunaryong 


EN J 
@meccngr 


Ipinagbunyi ng mga Pulang mandirigma sa Negros ang buhayi ni Ka Joma, Disyembre 19, 2022 


armadong pwersa na lumakas ang BHB sa panahon 
ng rehimeng Duterte. Sa pagtatapos ng rehimeng 
Aquino II noong Enero 2016, nang sinabi nilang 
tagumpay ang Oplan Bayanihan, inianunsyo nila na 
3,900 na lamang ang bilang ng kumander at 
mandirigma ng BHB. Ngayon, sinasabi nila sa 
pagtapos ng rehimeng Duterte na napasurender nila 


ang halos 24,000 Pulang mandirigma. Hindi 
sinasadya na inilantad nila ang sarili nila na 
malalaking sinungaling at magnanakaw ng badyet at 
inaaming lumawak pa nga ang BHB sa panahon ng 
rehimeng Duterte. 


ll. BAKIT HINDI MAGAGAPI ANG 
DEMOKRATIKONG REBOLUSYONG 
BAYAN 


Hindi magagapi ang demokratikong rebolusyong 
ng sambayanang Pilipino dahil makatarungan at 
kailangang ipaglaban at kamtin ang pambansang 
kalayaan at demokrasya laban sa tatlong buhong 
na pwersa ng dayuhang monopolyong kapitalismo, 
katutubong pyudalismo at burukratang 
kapitalismo sa mabilis na naaagnas na lipunang 
malakolonyal at malapyudal. Itong bagong 
demokratikong rebolusyon ay pagpapatuloy ng 
lumang demokratikong rebolusyon na sinimulan 
nooong 1896 ng Katipunan na nagtagumpay laban 
sa kolonyal na paghahari ng Espanya subalit 
nagapi ng gerang agresyon ng US na nagsimula 
noong 1898. Sa panahong ito, ang namumunong 
uri sa rebolusyon ay hindi na ang liberal na 
burgesya kundi ang proletaryado sa panahon ng 
modernong imperyalismo at proletaryong 
rebolusyon. 


Habang ang nabanggit na tatlong pwersang buhong 
ay naghahari at umaapi sa bansang Pilipinas, 
mananatiling mataba ang lupa para lumakas at 
sumulong ang demokratikong rebolusyong bayan. 
Ang pamalagiang krisis ng naghaharing sistema ay 
lumalala hindi lamang dahil sa mga salik ng 
pagsasamantala at pang-aapi sa loob ng Pilipinas 
kundi ng sa pandaigdigang sistemang kapitalista, 
pangunahing ang monopolyong kapitalismong US. 
Mapalad ang Pilipinas na mayroon itong mayamang 
likas na rekurso para sa sariling pag-unlad, pero sa 
kasamaang palad, laging nagkakasundo ang mga 
imperyalistang kapangyarihan at ang kanilang mga 
reaksyunaryong papet na samantalahin ang murang 
lakas-paggawa ng masang anakpawis na mga 
manggagawa at magsasaka at ang mayamang likas na 
rekurso ng sambayanan. 


Sa bawat mayor na pihit ng patakarang pang- 
ekonomya nito sa Fast Asia, laging tinitiyak ng 
imperyalismong US na pigilan ang kaunlarang pang- 
ekonomya sa pamamagitan ng tunay na reporma sa 
lupa at pambansang industriyalisasyon sa Pilipinas. 
Nakita natin ang gayong penomenon nang pinaburan 

Pagpaparangal ng mga Pulang mandirigma kay Ka Joma, Disyembre 19, 2022 


ng US ang rekonstruksyon at pagpapalawak ng 
ekonomya ng Japan matapos ang Ikalawang 
Digmaang Pandaigdig at ang paglago ng ekonomya 
ng mga “tigreng ekonomya” para magsilbing anti- 
komunistang unang hanay noong Cold War at nang 
itinaguyod nito ang neoliberalismo at pasismo at 
pinaulad ang neoliberal na pakikipagtuwang sa China 
hanggang sa kasalukuyang pagpuputol at papatinding 
kompetisyong pang-ekonomya at ribalan sa pulitika. 


Sa itinakbo ng pinakamalapit na neoliberal na 
pakikipagtulungan sa China, hinikayat at 
pinahintulutan ng US at mga punong papet ng 
Pilipinas ang China na manghimasok sa West 
Philippine Sea para magkaroon ang US ng dahilan na 
ikutan ang pagbabawal sa konstitusyon sa mga 
dayong base militar at pwersa sa Pilipinas sa 
pamamagitan ng Enhanced Defense Cooperation 

21-gun salute ng mga madirigma ng BHB-Central Luzon para kay Ka Joma 


Agreement para pahintulutan ang mga pwersang 
militar ng US na magkaroon ng ekslusibong mga 
base at pasilidad sa loob ng mga kampo at 
reserbasyong militar ng reaksyunaryong armadong 
pwersa. Pero ngayon, litaw ang pakikipagtunggali ng 
US sa China sa pagdambong sa likas na yaman ng 
Pilipinas at ng buong ASEAN. 


Higit kailanman pursigido ang China na hawakan 
ang kanyang mga artipisyal at militarisadong isla sa 
West Philippine Sea dahil ang sarili nitong 
eksplorasyon sa ilalim ng dagat ay nagpapakitang 
mayroong di bababa sa $26.3 trilyong halaga ng gas, 
higit sa kailangan para ipatupad ang tunay na 
reporma sa lupa at industriyalisasyon ng Pilipinas, at 
gayo'y tuparin ang pangunahing hinihinging sosyo- 
ekonomiko sa usapang pangkapayapaan ng GRP- 
NDFP. Sa kabila ng lahat ng pagpapakabanal at 
makinang na mga salita ng pagtulong sa pag-unlad ng 
ASEAN at pagbawas ng carbon emission pagsapit ng 
2030, nagpupursige ang China na agawin ang yamang 
gas, pandagat at iba pang likas na rekurso ng 
mamamayang Pilipino sa West Philippine Sea. 


Bangkarote ang ekonomya at gubyerno ng Pilipinas 
dahil sa panloob na sakit nito at sa hindi pa 
napapantayang krisis ng pandaigdigang sistemang 
kapitalista. Dahil sa sagarang korapsyon, 
pagkokonsumong nakasalalay sa importasyon at 
sobrang gastos militar, mahigit dalawang ulit na 
pinalaki ng rehimeng Duterte sa loob ng anim na 
taon tungong P12.5 trilyon ang pampublikong utang 
ng Pilipinas na P5.9 trilyon na naipon mula 1902. 
Tinulungan niya si Marco Jr sa pamamagitan ng 
pagpeke ng 20 milyong boto noong nakaraang 
eleksyon, pero malaking problema ang ibinigay kung 

saan hahanap ng P1.6 trilyon para magbayad 
ng amortisasyon at interes para suportahan 
ang P5.2 trilyong badyet sa 2023. 


Niyayanig ngayon ang Pilipinas sa 
napakasamang kundisyon ng depresyong 
pang-ekonomya, pagbagsak ng eksport ng 
hilaw na materyales at paggawa, pagbawas ng 
kita sa buwis at mahigpit na internasyunal na 
pautang. Napakatarik ng pagbagsak ng 
produksyon at empleyo. May sobrang 
pagbagsak sa produksyon ng pagkain, 
kabilang ang bigas, mga gulay at isda, at 
pumailanglang ang implasyon. Subalit 
ipinakakalat ng naghaharing pangkating 
Marcos-Duterte ang masakit na biro na 
pwede namang bumili ang mamamayan ng 
imported na pagkain, sa kabila ng malaking 
pagbagsak ng kita dahil sa pag-eksport ng hilaw na 
materyales at murang lakas-paggawa. 


Galit na galit ang sambayanang Pilipino na ang 
dalawa sa pinakamasahol na dinastiyang pampulitika 
(mga Marcos at Duterte) ang naghahari sa Pilipinas, 
walang solusyon sa saligang suliranin ng bayan, 
habang sangkot sa pinaka-eskandolosong anyo ng 
korapsyon (halimbawa, ang di tinutuos na pondong 
confidential at pang-intelidyens) at paglaki ng badyet 
ng militar para sindakin ang mamamayan at supilin 
ang paglaban ng masa sa kabila ng linyang saywar na 
durog na ang mga rebolusyonaryong pwersa o na ang 
aktwal nilang lakas ay limang larangang gerilya na 
lamang sa buong bansa. 


lil. PATULOY NA MABIBIGO ANG 
ARMADONG KONTRA-REBOLUSYON 


Patuloy na mabibigo ang isinasagawang armadong 
kontrarebolusyon ng naghaharing tambalang 
Marcos-Duterte dahil ginagawang imposible ng 
obhetibong kalagayan ng mabilis na lumalalang 
krisis ng naghaharing sistema para maghari sa 
dating paraan ang mga naghaharing uring 
malalaking komprador at panginoong maylupa at 
kanilang mga burukrata (huwad na liberal man o 
pasistang paraan), at dahil ang mga suhetibong 
pwersa ng rebolusyonaryong kilusan at ang 
malawak na masa ng sambayanan ang tunay na 
nag-iipon ng lakas at nagsusulong ng bagong 
demokratikong rebolusyon sa ilalim ng maka- 
uring pamumuno ng proletaryado at alinsunod sa 
pangkalahatang linya ng matagalang digmang 
bayan. 


Bilang abanteng destakamento ng proletaryado, 
malalaki ang nakamit ng PKP sa kanyang gawain sa 
ideolohiya, pulitika at organisasyon. Ginagabayan ito 
ng teorya at praktika ng Marxismo-Leninismo- 
Maoismo at inilapat ito sa kasaysayan at 
kasalukuyang kalagayang panlipunan ng 
sambayanang Pilipino. Iniabante nito ang 
pangkalahatang linya ng demokratikong rebolusyong 
bayan na may estratehikong linya ng matagalang 
digmang bayan at may perspektibang sosyalista. 
Itinataguyod nito ang prinsipyo ng demokratikong 
sentralismo at naitatag ang pambansang 
organisasyon na mahusay na nakasanib sa masang 
anakpawis na mga manggagawa at magsasaka at iba 
pang bahagi ng mamamayan. 


Imposible na mapipigilan ng reaksyunaryong estado 
ang mga kadre ng PKP na ipatupad ang kanilang mga 
tungkulin sa gawaing ideolohiya. Sa paglipas ng mga 
taon at dekada, sa pangunguna ng Rebolusyonaryong 
Paaralan ng Kaisipang Mao Zedong, nakapagbigay- 
edukasyon sila sa mas marami pang kadre at kasapi 
ng Partido sa takbo ng paggagawaing masa at 
naipadaan sila sa batayan, intermedya at abanteng 
antas ng edukasyon ng Partido matapos makuha ang 


rebolusyonaryong araling pangmasa para sa mga 
aktibistang masa. 


Napakaraming paraan na maisagawa ang mga 
rebolusyonaryong pag-aaral na hindi kayang tiktikan 
ng kaaway at napakarami ngayong magagamit sa pag- 
aaral na nakalimbag man o digital. 


Sa kanilang pakikibaka para sa pambansa at 
panlipunang paglaya, itinuturing ng sambayanang 
Pilipino ang PKP bilang pinakaimportanteng 
rebolusyonaryong sandata para sa pamumuno sa 
demokratikong rebolusyong bayan. Sa panig nito, 
ginagamit ng PKP ang dalawang makapangyarihang 
sandata, ang armadong pakikibaka at nagkakaisang 
prente (sa anyo ng Bagong Hukbong Bayan at ng 
National Democratic Front of the Philippines). Ang 
BHB ang pangunahing pwersa para sa paglaban at 
paggapi sa mapaniil na aparato ng reaksyunaryong 
estado at para maitayo ang bagong demokratikong 
gubyerno. Ang NDFP ang responsable sa pagbubuo 
ng komprehensibong pambansang nagkakaisang 
prente at pagkabig sa sampu-sampung milyong 
mamamayan sa panig ng rebolusyon laban sa 
armadong kontrarebolusyon. 


Ipinatutupad ng BHB ang estratehikong linya ng 
matagalang digmang bayan ng pagkubkob sa 
kalunsuran mula sa kanayunan. Sa malakolonyal at 
malapyudal na bansang tulad ng Pilipinas, makikita 
sa kanayunan ang pinakamalapad na posibleng 
panlipunan at pisikal na tereyn at erya para sa 
maniobra para sa pagpapalakas ng hukbong bayan sa 
pagdaan sa tiyak na mga estratehikong yugto tulad ng 
depensiba, pagkapatay ac kontra-opensiba. 
Karamihan ng mga tao'y nasa kanayunan. At ang 
pangunahing demokratikong nilalaman ng digmang 
bayan ay rebolusyong agraryo, na sumasagot sa 
pangunahing demokratikong kahingian para sa lupa. 


Tungkuling isulong ng BHB ang armadong 
pakikibaka bilang pangunahing anyo ng paglaban, 
isakatuparan ang tunay na reporma sa lupa mula sa 
minimum tungong maksimum na antas at itatag ang 
rebolusyonaryong baseng masa. May mayor na papel 
ito sa pagtatayo ng mga organisasyong masa at mga 
organo ng kapangyarihang pampulitika na bumubuo 
ng demokratikong gubyernong bayan, at pagsusulong 
ng mga kampanyang masa para sa edukasyon at 
organisasyon, reporma sa lupa at kaunlarang 
sosyoekonomiko, pagtatanggol-sa-sarili, paglutas sa 
mga sigalot, pangangalaga sa kalikasan at iba pang 
importanteng tungkulin. 


Mga mandirigma ng BHB mula sa North Central Mindanao nakapormasyon para sa 21-gun 
salute na alay kay Ka Joma 

Alinsunod sa yugto ng estratehikong depensiba, 
naging matagumpay ang BHB sa pagsulong ng 
digmang bayan sa pamamagitan ng pakikidigmang 
gerilya sa batayan ng papalapad at papalalim na 
baseng masa. Pinahintulutan nito ang BHB na 
magtayo ng mga larangang gerilya sa umpisa sa 
ilang erya at rehiyon at malao'y sa labing-isang 
mayor na isla na tinitirahan ng 9490 ng 
mamamayan. Ngayon, kumikilos ang BHB sa 74 sa 
82 prubinsya ng Pilipinas at tinatamasa ang suporta 
ng sambayanang Pilipino at ng NDFP sa lahat ng 
prubinsya ng Pilipinas. 


Ipinagmalaki ng bawat reaksyunaryong rehimen na 
kaya nitong durugin ang armadong rebolusyon sa 
loob ng termino ng sinumang presidente. Subalit 
tinatakdaan ang kakayahan nito na kontrolin ang 
populasyon at supilin ang paglaban ng bayan ng 
malakolonyal at malapyudal na katangian ng 
naghaharing sistema at ng papalala nang papalala 
nitong pamalagiang krisis. Anumang sandali, 
malaya ang BHB at iba pang rebolusyonaryong 
pwersa na kumilos at maglunsad ng mga taktikal na 
opensiba sa mahigit 80% ng buong kapuluan ng 
Pilipinas. 


Siyempre, gagawin ng reaksyunaryong armadong 
pwersa at pulis ang lahat ng kaya nila upang tukuyin 
ang mga larangang gerilya ng BHB at itarget ng 
nakapokus o konsentradong mga kampanyang 
militar. Subalit lubos na napakinabangan ng BHB ang 
estratehiya at taktika ng pakikidigmang gerilya. 
Kapag umaabante ang superyor na pwersa ng kaaway, 
umaatras ang pangunahing pwersa ng BHB subalit 
naglalatag ng mga command-detonated na land mine at 
mga pangkat ng mga snayper laban sa umaabanteng 
kaaway. Kapag pinasok at hinawakan ng kaaway ang 
isang erya ng larangang gerilya, minamanmanan ng 
BHB ang pakat ng kaaway upang alamin paano iharas 
ang kampo ng kaaway, birahin ang mga gwardya sa 
perimetro at tambangan ang mga yunit na 
nagpapatrulya. 


Kapag ang nakakampong kaaway ay napagod at 
umatras, BHB naman ang aabante at magdadala ng 
mas opensibang pagbira. Pero habang mistulang 
nakalalamang ang kaaway sa pag-abante at 
pagkampo, ang pwersa ng BHB na taktikal na 
umatras sa isang larangang gerilya ay maaaring 
maglunsad ng mga taktikal na opensiba na kaya 
nitong pagtagumpayan sa mga kalapit na lugar. 
Pinakamasama para sa kaaway, katulad ng 
karaniwang nangyayari, sa maraming larangang 
gerilya sa isang rehiyon at sa lahat ng iba pang 
rehiyon, pwedeng kunin ng BHB ang inisyatiba sa 

paglulunsad ng mga taktikal na opensiba sa 
pamamagitan ng pagpapalakas sa kanilang sarili sa 
pakikibaka at pagtulong sa mga larangang gerilya na 
nasa pokus o konsentradong atake ng kaaway. 


Sa kabuuan ng kanyang kasaysayan, mahusay at 
matagumpay ang PKP sa pagtatayo ng pambansang 
lakas ng mga rebolusyonaryong pwersa sa 
pamamagitan ng pamumuno at pagkoordina sa 
kanila sa iba't ibang anyo ng pakikibaka at, sa 
larangan ng rebolusyonaryong armadong pakikibaka, 
paggamit ng isang nakatayong larangang gerilya para 
mag-anak ng ibang larangang gerilya sa isang rehiyon 
at magbigay ng makaranasang mga kadre ng PKP at 
kumander at mandirigma ng BHB sa ibang mga 
rehiyon. 


Ang naunang larangang gerilya sa Tarlac noong 1969 
ay humantong sa pagbubuo ng ilang larangang gerilya 
sa Central, Northern at Southern Luzon mula 1969 
hanggang 1971 at ang malaking alon ng mga pangkat 
pagpapalawak ng PKP-BHB sa Visayas at Mindanao 
mula 1972. At sa dekada rin ng 1970, ang mga 
larangang gerilya sa Visayas at Mindanao at 
nagpadala rin ng mga makaranasang kadre ng PKP at 

Martsa ng mga organisasyong masa sa loob ng UP-Diliman bilang parangal kay Ka Joma, Disyembre 19, 2022 


kumander ng BHB sa Luzon. Malalim na malalim 
nang nakaugat ang PKP, BHB at NDFP sa buong 
bansa at mahigpit na nakasanib sa masang anakpawis 
na mga manggagawa at magsasaka at ibang bahagi ng 
mamamayan. 


IV. TINATANAW NG 
DEMOKRATIKONG REBOLUSYONG 
BAYAN 


Ang demokratikong rebolusyong bayan sa 
Pilipinas ay nasa yugtong ng estratehikong 
depensiba, umaabante sa panggitnang bahagi 
tungo sa abanteng bahagi. Sa kongkreto, 
pakikidigmang gerilya ang pangunahing anyo ng 
armadong pakikibaka na isinusulong sa buong 
bansa. Kasabay nito, umusbong ang mga 
kumpanya ng BHB mula sa mga platun bilang 
paghahanda para sa pagkukumpleto ng 
estratehikong depensiba at sumulong sa 
estratehikong pagkapatas kung saan ang mga 
kumpanya at batalyon ay magkakaroon ng mas 
malaking papel sa mga taktikal na opensiba. 


Malamang na ang estratehikong pagkapatas na may 
mga kumpanya at batalyon ng BHB ay mas maiksi 
kaysa matagalan nang estratehikong depensiba. Ang 
mga pwersang ito na nasa matatag nang mga baseng 
erya ay maaaring ipunin bilang mga rehimento at 
batalyon sa mas maiksing panahon para sa 
estratehikong kontra-opensiba para agawin o 
pwersahin ang pagsurender ng huli, pinakamatibay at 
nahihiwalay na natitirang pwersa ng kaaway. Ito ay isa 
lamang sa mga malamang na maaaring 
itatakbo batay sa mga nagtagumpay na mga 
gera sibil. Subalit mayroon ding taliwas na 
pwedeng mangyari na maglulunsad ang 
imperyalismong US ng gerang agresyon 
laban sa mamamayan bago magtagumpay 
ang rebolusyong Pilipino. 


Pursigido ang reaksyunaryong tambalang 
Marcos-Duterte na ituloy ang armadong 
kontra-rebolusyon para ipreserba ang 
naghaharing sistema, paglingkuran ang 
interes ng imperyalismong US at gamitin 
ang kasalukuyang gera sibil para bigyang- 
daan ang gerang agresyon ng US. Walang 
mapagpipilian ang sambayanang Pilipino 
kundi isulong ang bagong demokratikong 
rebolusyon sa pagsusulong ng matagalang 
digmang bayan hindi lamang laban sa 
reaksyunaryong estado sa kasalukuyang 

gera sibil, kundi laban sa lumalaking panghihimasok 
militar at malamang na gerang agresyon ng 
imperyalismong US. 


Subalit may lumalaking limitasyon sa kayang gawin 
ng US para pagharian ang Pilipinas, East Asia at ang 
buong mundo. Ito pa rin ang Number Unong 
kapangyarihang imperyalista subalit nasa 
estratehikong paghina ito mula sa pinakamalakas na 
inabot nito matapos naging solong superpower 
kasunod ng pagbagsak ng Soviet Union noong 1991, 
pagtuwang sa China sa globalisasyong “neoliberal,” 
pagpapalawak ng NATO, paglulunsad ng mga gerang 
agresyon sa ilalim ng tinatawag na patakarang 
neokonserbatibo, at paglustay ng S10 trilyon na 
walang nakamit na paglaki ng pagsasamantalahang 
teritoryo. 


Ang hangganan ng kapangyarihan ng imperyalismong 
US ay nalantad ng kabiguan nitong saklutin ang 
yamang langis at magtayo ng 16 na base militar sa 
Iraq, 

wasakin ang alyansang Syria-Russia-Iran, wasakin ang 
rebolusyonaryong pakikibaka ng mamamayang 
Turkish at Kurdish at hawakan ang Afghanistan na 
isinurender nito sa Taliban. Sa kasalukuyang sigalot sa 
pagitan ng Russia at Ukraine, ginagamit ng US ang 
Ukraine bilang proxy para bantaan at udyukin ang 
Russia na maglunsad ng gera subalit ang sigalot ay 
humantong lang sa paglulustay ng rekurso kapwa ng 
imperyalismong Russia at US. Itinulak din nito ang 
mga alyado ng US sa NATO na maghinaing kung 
bakit dapat silang gumastos ng mas malaki para sa 
suplay sa enerhiya mula sa US kaysa murang langis 
mula sa Russia. 


Isang Pulang manggugubat sa Northeast Mindanao nakabalita sa pagpanaw ni Ka Joma 

Sa kabila ng kamakailang ingay na nagsasabing 
kayang maglunsad ng US ng gerang agresyon 
pabor sa kanya laban sa China, DPRK at 
Russia, dapat paalalahanan ang mamamayan na 
nawala sa US ang kontrol nito sa mainland Asia 
at Eurasia noon pang ika-20 siglo matapos 
matalo sa serye ng mga gera. Ang hangarin ng 
imperyalismong US para sa mga gerang 
agresyon at ang peligro ng pandaigdigang gera 
at gerang nukleyar ay napipigilan pa ng takot 
na kapwa magkakaubusan at pagkaubos ng tao 
sa bahagi ng US at iba pang kapangyarihang 
nukleyar. Mas malaking banta pa sa 
sangkatuhan ngayon ang global warming kaysa 
gerang nukleyar. 


Mabilis na lumalala ang krisis ng pandaigdigang 
sistemang kapitalista dahil sa sobrang 
akumulasyon ng monopolyong kapital at labis 
na paghuthot ng labis na halaga mula sa uring 
anakpawis at intelihensya. Umiigting ang lahat 
ng mayor na kontradiksyon tulad ng sa pagitan 
ng paggawa at kapital, sa pagitan ng mga 
imperyalistang kapangyarihan, sa pagitan ng 
mga imperyalistang kapangyarihan at ng aping 
mamamayan at bansa at sa pagitan ng mga 
imperyalistang kapangyarihan at mga bansang 
naggigiit ng pambansang kasarinlan at 
naghahangad ng demokrasya at sosyalismo. 


Ang pagguho ng sistemang pampinansya noong 2008 
ay lumala tungo sa isang pandaigdigang depresyon na 
malayong mas matagal at mas masidhi kaysa Great 
Depression noong dekada 1930 na humantong sa 
paglaka s ng pasismo at World War II. Pero sa 
ngayon, mayroon pang UN at mga multilateral at 
bilateral na relasyon ng mga estado sa pagitan kapwa 
ng nagtutunggaling mga imperyalista at mga bansa sa 
ikatlong daigdig na nagtataguyod sa sarili nilang 
pambansang soberanya at sa interes nila sa 

kapayapaan at pag-unlad 
na nagnanais na 
labanan ang 
pasismo at 
imperyalistang 

gera. 


Ang masang 
anakpawis at 
buong 
sambayanan na 
nakikibaka para 
sa pambansang 
kalayaan, 
demokrasya at 

sosyalismo laban sa imperyalismo at lahat ng 
reaksyon ang nagbibigay sa atin ng pag-asa para sa 
maliwanag na kinabukasan ng pandaigdigang 
kapayapaan at kasaganahan para sa lahat. 
Nagsusulong sila ngayon ng pakikibakang masang 
anti-imperyalista at demokratiko laban sa 
kasalukuyang pandaigdigang krisis na iniluwal ng 
rebisyunistang pagtatraydor sa sosyalismo, 
neoliberalismo at pasismo. Ito ang pasakalye sa 
panibagong pagdaluyong ng pandaigdigang 
proletaryo-sosyalistang rebolusyon. 


Parangal ng internasyunal na mga kaibigan sa Utrecht, Disyembre 23, 2022 para Ka Joma 

Katawa'y nakapiit 

Subalit diwa ko'y malayang gumagala 
Sa lahat ng rehiyon at larangan 

Sa lahat ng panahon. 

Ang matagal ko nang ginagawa 


Para sa rebolusyon 
Ay hindi magugupo ng isang bigwas. 


Kayo ang nagpapatuloy. 

Nang ako'y dakpin, 

Ang mga pwersa ng rebolusyo'y 
Malayo na'ng narating 


Mula sa iilang pinagsimulan. 
Mangahas na ituloy ang pag-akyat. 


Huwag hayaang ang pagkadapa ng isa'y 
Pumutol sa ating dakilang pagsulong. 

Itaas pa ang pagtanghal ng bandilang pula. 
Lagi niyo akong kapiling, 


Sa inyong mga pag-aaral, gawain at 
labanan 
Lagi niyo akong kapiling, 


Sa pagtupad ng mahahalagang tungkulin. 
Ako'y kasalo ninyo 

Mariwasa man o mahirap 

Lagi akong nasa hanay 


Ng martsa kasama niyo. 
Saklawin ang buong bansa, 


Abutin lahat ng sulok, 
Pangibabawan lahat ng hirap, 
Tiyakin ang ating tagumpay. 


26 Disyembre 1977 


(Salin mula sa English na | am Always with You) 


Ang Bayan Disyembre 26, 2022 


ANG 
GERIL 
YA AY 
TULAD 
NG 
MAKA 

Ang gerilya ay tulad ng makata 
Matalas sa kaluskos ng mga dahon 

Sa pagkabali ng mga sanga 

Sa mga onda ng ilog 

Sa amoy ng apoy 

At sa abo ng paglisan. 

Ang gerilya ay tulad ng makata 
Nakasanib sa mga puno 

Sa mga palumpong at rokas 
Nakakaalangan subalit tumpak 

Bihasa sa batas ng paggalaw 

Pantas sa laksang larawan. 

Ang gerilya'y tulad ng makata 

Karima ng kalikasan 

Ng sutlang ritmo ng kaluntian 
Katahimikang panloob, kamusmusang 
panlabas 

Aserong tibay ng panatag na loob 

Na sumisilo sa kaaway. 

Ang gerilya ay tulad ng makata 
Kasabay ng luntiang, kayumangging masa 
Sa palumpong na pinaliliyab ng pulang 
bulaklak 

Na nagkokorona at nagpapaalab sa lahat, 
Dumadagsa sa kalupaan tulad ng baha 
Dumadaloy sa wakas laban sa kuta. 
Walang hanggang kilusan ng masa, 
Masdan ang matagalang tema 

Ng epikong bayan, ng digmang bayan. 


1968 


(Salin mula sa English na The guerrilla is like a poet) 


= 


Dakilang komunistang paham, 
lider, guro at gabay 
ng proletaryong Pilipino 
at tagatanghal ng sulo 
ng pandaigdigang kilusang 
komunista 


RESOLUSYON ng IKALAWANG KONGRESO 
Ng Partido Komunista ng Pilipinas 
Nobyembre 7, 2016 


ng Ikalawang Kongreso ng Partido 

Komunista ng Pilipinas (PKP) ay 

nagpaparating ng taimtim na pagkilala 
at nagpapahayag ng pinakamalalim na 
pasasalamat kay Kasamang Jose Maria Sison 
sa kanyang dambuhalang kontribusyon sa 
rebolusyong Pilipino bilang tagapangulong 
tagapagtatag ng Partido, tagapagtatag ng 
Bagong Hukbong Bayan at tagapamandila ng 
Demokratikong Gubyernong Bayan sa 
Pilipinas. 


Si Ka Joma ay isang namumukod na Marxista- 
Leninista-Maoista at walang kapagurang 
rebolusyonaryong mandirigma. Inilapat niya ang 
materyalismong diyalektiko at istoriko para ilantad 
ang pundamental na katangian ng malakolonyal at 
malapyudal na sistemang panlipunan sa Pilipinas. 
Naghapag siya ng matalim na pagsusuri na naglantad 
sa naghihingalo, mapagsamantala at mapang-aping 
paghahari ng malalaking burgesyang kumprador at 
malalaking panginoong maylupa sa 
pakikipagsabwatan sa imperyalismong US. 


Inilatag niya ang programa para sa demokratikong 
rebolusyong bayan bilang kagyat na paghahanda para 
sa sosyalistang reboluyon. Parati siyang nakatanaw sa 
pinakalayunin ng komunismo. 


Si Ka Joma ang tagapaghawan ng rebolusyonaryong 
landas. Sa kanyang kabataan, sumanib siya sa mga 
pederasyong manggagawa at tumulong sa pag- 
oorganisa ng mga unyon. Binuo ni Ka Joma ang 
SCAUP (Student Cultural Association of the 
University of the Philippines) noong 1959 para 
itaguyod ang pambansang demokrasya at Marxismo- 
Leninismo at ilunsad ang pakikibakang pang- 
ideolohiya at pangkultura laban sa relihiyo-sektaryan 
at anti-komunistang mga pwersa sa hanay ng mga 
estudyanteng intelektwal. Kasama ang kapwa mga 
proletaryong rebolusyonaryo, pinangunahan niya ang 
mga pulong pag-aaral para magbasa at talakayin ang 
mga klasikong akdang Marxista-Leninista. 


Sa ilalim ng pamumuno ni Ka Joma, nag-organisa ang 
SCAUP ng aksyong protesta noong Marso 1961 laban 
sa panggigipit ng Committee on Anti-Filipino 
Activities ng kongreso na tumarget sa kaguruan ng 
UP na inakusahang nagsusulat at naglilimbag ng mga 
babasahing Marxista na labag sa Anti-Subversion 
Law. Halos 5,000 estudyante ang lumahok sa 
demonstrasyon na mayroong anti-imperyalista at 
anti-pyudal na katangian, na kauna-unahan sa loob 
ng mahigit sampung taon bago nito. Dahil dito, 


naging target si Ka Joma ng reaksyunaryong 
karahasan at nakaligtas sa mga tangka sa kanyang 
buhay. Walang pagkatinag, nagpatuloy siya at ang 
SCAUP sa paglulunsad ng mga protesta laban sa 
Laurel-Langley Agreement at Military Bases 
Agreement at kaugnay ng iba pang mga isyu tulad ng 
reporma sa lupa at pambansang industriyalisasyon, 
karapatan ng manggagawa, kalayaang sibil at 
pampulitika at pakikiisa sa iba pang mamamayan 
laban sa agresyon ng US hanggang 1964. 


Kalauna'y sumali siya at ang ibang proletaryong 
rebolusyonaryo sa lumang pinagsanib na Partidong 
Sosyalista at Komunista noong 1961. Bilang pagkilala 
sa kanyang kasigasigan bilang komunista at kabataan, 
itinalaga siya sa pamunuan ng kawanihan sa kabataan 
ng lumang Partido at hinirang na kagawad ng 
komiteng tagapagpaganap. Pinangunahan niya ang 
mga pagpupulong para pag-aralan ang mga klasikong 
akda nina Marx, Lenin, Mao at iba pang dakilang 
komunistang paham na nagsilbing paghamon sa lipas 
katayuan ng lumang Partido. 


Itinatag niya ang Kabataang Makabayan noong 
Nobyembre 1964 at pinamunuan ang pag-unlad nito 
bilang isa sa pinakaimportanteng organisasyon ng 
kabataan sa kasaysayan ng Pilipinas. Bilang 
tagapangulo ng KM, at isang nakababatang propesor 
at militante, nag-ikot siya sa mga kampus at 
nagtalumpati sa mga estudyante gayundin sa mga 
kabataang propesyunal para itulak ang 
pangangailangang maglunsad ng isang pambansa- 
demokratikong rebolusyon. Ang kanyang mga 
talumpating tinipon sa librong Makibaka para sa 
Pambansang Demokrasya ay nagsilbing isa sa mga 
pundasyon ng pambansa-demokratikong kilusang 
propanda. Ang KM kalaunan ay tatayo sa unahan at 
magiging bag-as ng malalaking demonstrasyong masa 
sa huling bahagi ng dekada 1960 hanggang sa 
deklarasyon ng batas militar sa 1972. 


Bilang isa sa mga lider ng lumang partido, inihanda 
ni Ka Joma ang isang pampulitikang ulat na 
naglantad at nagtakwil sa rebisyunismo at 
oportunismo ng magkasunod na pamumunong Lava 
gayundin ang mga kamaliang adbenturismong militar 
at kapitulasyon ng pangkating Taruc-Sumulong sa 
lumang hukbong mapagpalaya ng bayan. Nabulok na 
ang lumang partido bilang isang tahasang 
rebisyunistang partido. 


Bilang si Amado Guerrero, pinamunuan ni Ka Joma 
ang muling pagtatatag ng Partido Komunista ng 
Pilipinas sa teoretikal na pundasyon ng Marxismo- 
Leninismo-Maoismo. Inihanda niya ang konstitusyon 
ng Partido, ang Programa para sa Demokratikong 
Rebolusyong Bayan at ang dokumentong Iwasto ang 
mga Pagkakamali at Muling Itatag ang Partido at 
pinanguluhan ang Kongreso ng Muling Pagtatatag na 
isinagawa sa Alaminos, Pangasinan noong Disyembre 
26, 1968. Noong 1969, inakda niya ang Lipunan at 
Rebolusyong Pilipino na naglatag sa kasaysayan ng 
mamamayang Pilipino, sumuri sa malakolonyal at 
malapyudal na katangian ng lipunang Pilipino at 
nagbigay-kahulugan sa demokratikong rebolusyong 
bayan. Inihanda niya ang Saligang Alituntunin ng 
Bagong Hukbong Bayan at ang Deklarasyon ng 
Bagong Hukbong Bayan at pinamunuan ang Pulong 
ng mga Pulang kumander at mandirigma para itatag 
ang Bagong Hukbong Bayan (BHB) noong Marso 29, 


1969. 


Pinamunuan niya ang Partido sa maagang yugto ng 
pag-unlad nito. Sinulat niya ang Gabay Pang- 
organisasyon at Balangkas ng mga Ulat noong Abril 
1971 at ang Rebolusyonaryong Gabay sa Reporma sa 
Lupa noong Setyembre 1972 na kapwa nagsilbi sa 
pagdidirihe sa gawain sa pagtatayo ng mga 
organisasyong masa, mga organo ng kapangyarihang 
pampulitika, mga yunit ng hukbong bayan at Partido, 
gayundin sa pagpapakilos sa mga magsasaka sa 
paglulunsad ng rebolusyong agraryo. Inakda niya ang 


Ka Joma at Ka Julie (pangatlong hanay sa likod ni Chairman Mao at Premier Zhou Enlai) sa paglahok nila sa ika-25 na anibersaryo ng Yenan 
Forum sa China, inilathala sa People's Daily noong Mayo 8, 1967 

Mga myembro ng Kabataang Makabayan nagraling-iglap noong Disyembre 21, 2022 


Paunang Ulat sa North Luzon noong Agosto 1970 na 
nagsilbing gabay sa gawain ng iba pang mga komite 
sa rehiyon. 


Habang idinidirehe ang pagpapaunlad at pagsasanay 
sa Bagong Hukbong Bayan mula sa paunang base 
nito sa Central Luzon tungo sa mga kagubatan ng 
Isabela sa Cagayan Valley, ginabayan niya rin ang mga 
kabataang aktibista sa paglulunsad ng pakikibakang 
masa sa Metro Manila laban sa diktadurang US- 
Marcos. 


Tuluy-tuloy na nakasubaybay si Ka Joma sa 
rebolusyonaryong pagdaluyong ng kilusang 
estudyante at manggagawa noong 1970 at 1971. 
Umalingawngaw ang pangalang Amado Guerrero sa 
Maynila at iba pang syudad kasabay ng mga 
panawagang lumahok sa digmang bayan sa 
kanayunan. 


Mabilis na lumago ang PKP sa unang mga taon nito 
sa ilalim ng pamumuno ni Ka Joma. Itinatag ng 
Partido ang sarili sa iba't ibang bahagi ng bansa at 
pinamunuan ang pambansang pagsulong ng 
rebolusyonaryong armadong pakikibaka. Personal 
niyang sinubaybayan ang pagsasanay sa pulitika at 
militar ng mga kadre ng Partido at mga kumander ng 
BHB sa kagubatan ng Isabela kung saan nagmula ang 
mga ipinakat sa ibang mga rehiyon. 

Noong 1971, pinanguluhan niya ang pulong ng 
Komite Sentral at inihapag ang Paglalagom sa Ating 
mga Karanasan Matapos ang Tatlong Taon 
(1968-1971). Inihanda niya noong 1974 ang Partikular 
na Katangian ng Ating Digmang Bayan na buong- 
linaw na naglatag ng estratehiya at taktika sa 
paglulunsad ng digmang bayan sa Pilipinas. Noong 
1975, inakda niya ang Mahigpit Nating mga 
Tungkulin, na naglalaman ng ulat at programa sa 
pagkilos ng Komite Sentral. Nagsilbi siyang punong 
patnugot ng Ang Bayan sa unang mga taon ng 
publikasyon. 


Habang lihim na kumikilos, patuloy na ginabayan ni 
Ka Joma ang Partido at BHB sa paglago nito sa ilalim 
ng brutal na pasistang rehimeng batas militar ng 
diktador na si Marcos. Naglabas siya ng mga pabatid 
sa mga kadre ng Partido at masang aktibista sa 
kilusang lihim. Puspos ng inspirasyong halaw sa 
nagngangalit na digmang bayan sa kanayunan, 
hinamon nila ang pasistang makinarya at isinulong 
ang pag-oorganisa sa hanay ng mga estudyante at 
manggagawa. 


Pumutok ang unang welga ng manggagawa noong 
1975 na nagpasimula sa paglago ng kilusang 
manggagawa. Inilunsad ang malalaking 
demonstrasyon ng mga estudyante mula 1977 laban 

sa tumataas na bayarin sa eskwela at ang 
bumubulusok na sistema ng edukasyon na tuluyang 
bumasag sa lagim ng batas militar. 


Patuloy na pinamunuan ni Ka Joma ang pambansang 
paglago ng Partido hanggang 1977 nang naaresto sila 
ni Julie ng mababangis na ahente ng diktadurang 
Marcos habang bumabyahe mula sa isang larangang 
gerilya tungo sa isa pa. Para siyang tropeyo na 
ibinigay ng AFP kay Marcos. Idinetine siya, 
ipinailalim sa matinding tortyur at ibinartolina nang 
higit limang taon na naputol lamang noong 
pagsamahin sila ni Julie noong 1980-1981, at matapos 
nito ay bahaging solitaryong pagkakulong kasama 
ang isa o dalawa pang bilanggong pulitikal mula 
1982-1985. 


Habang nasa kulungan, nagawa ni Ka Joma na 
panatilihin ang ugnayan sa pamunuan ng Partido at 
mga rebolusyonaryong pwersa sa labas sa 
pamamagitan ng sikretong mga paraan sa 
komunikasyon. Sa tulungan nila ni Ka Julie, 
habambuhay na katuwang at kasama ni Ka Joma, 
gumawa sila ng mahahalagang liham at pabatid. 
Noong 1983, inilabas ni Ka Julie ang artikulong JMS 
Hinggil sa Moda ng Produksyon na nagsilbing 
teoretikal na pagpapaliwanag at paglilinaw sa 
katangian ng malakolonyal at malapyudal na 
sistemang panlipunan para itakwil ang kalituhan sa 
mga ipinagmamalaking industriyalisasyon ng 
diktadurang US-Marcos. Kontra-atake ito sa mga 
nagpapanggap na para sa sosyalismo, na pilit 
nagsasabing naging isa nang bansang kapitalista ang 
Pilipinas sa ilalim ng pasistang diktadura. 


Lumitaw ang isang makapangyarihang daluyong ng 
anti-pasistang kilusang masa kasunod ng asasinasyon 
ni Marcos sa karibal na si Benigno Aquino noong 
1983. Itinulak ito pangunahin ng kilusang 
manggagawa at estudyante na nakapaglulunsad ng 
demonstrasyong nilahukan ng 50,000 o higit pa 
mula sa huling bahagi ng 1970 hanggang 
1980. Noong 1984, inilabas ni Ka Joma 
ang akdang Hinggil sa Papatalong 
Landas ng AFP gamit ang pangalang 
Patnubay Liwanag para tasahin ang 
balanse ng pwersa at para magbigay 
ng senyal o kumbinsehin ang 
Pentagon na mas mainam na 
bitawan na si Marcos, na maaaring 
magdulot ng bitak sa AFP Noong 
Setyembre 1984, sumang-ayon ang 
Pentagon sa pormulang Armacost at 
nagdesisyong sumama sa US State 
Department at iba pang ahensya ng US sa 
paglalaglag sa kanya. Sa maagang bahagi ng 1985, 

pinirmahan ni Reagan ang National Security 
Directive na mayroong tiyak na planong isaisantabi si 
Marcos. 


Iginiit din ni Ka Joma na kailangang bakbakin ang 
reaksyunaryong armadong lakas ng kaaway sa 
kanayunan at palawakin ang hukbong bayan sa 
kritikal na bilang na 25,000 riple at isang gerilyang 
platun kada munisipalidad bilang nakatutulong na 
pagpuna sa planong maglunsad ng "estratehikong 
kontra-opensiba." 


Ang anti-pasistang pagdaluyong ay humantong sa 
pag-aalsang bayan na suportado ng rebelyong militar 
ng mga elemento ng reaksyunaryong AFP Ang 
pagpupursige at solidong pamumuno ng Partido sa 
anti-pasistang kilusan at rebolusyonaryong armadong 
pakikibaka ang lumikha ng paborableng mga 
kundisyon na humantong sa pagpapatalsik sa 
diktadurang US-Marcos noong 1986. Sa kabila ng 
malakas na pagtutol ng US at reaksyunaryong 
establisimyento sa depensa, natulak ang rehimeng 
Aquino na buksan ang tarangkahan ng 
kinamumuhiang bartolina ni Marcos para makalaya si 
Ka Joma. 


Hindi siya nag-aksaya ng panahon at kaagad bumalik 
sa gawaing rebolusyonaryo. Sa loob lamang ng ilang 
buwan, nakapaglunsad na siya ng mayor na serye ng 
lektura para ilatag ang kritikal na makauring 
pagsusuri sa rehimeng Corazon Aquino at ilantad ito 
bilang kinatawan ng naghaharing malalaking 
burgesyang kumprador at panginoong maylupa. Ang 
serye ng mga lektura na kalaunan ay bumuo sa 
librong Krisis at Rebolusyong Pilipino ay tumunggali 
sa pagsusuring "pampulitikang ispektrum" ng mga 
populista na naglarawan sa rehimeng Aquino na 
burges-liberal para itulak ang mga rebolusyonaryong 
pwersa sa landas ng makauring kolaborasyon at 
kapitulasyon. 


Naglunsad ang mga populistang ito, pati 
ang iba pang nagdudunung-dunungan, 
ng kampanya para sirain ang batayang 
pagsusuri sa mga uri at sistema sa 
produksyon sa Pilipinas upang 
bigyang matwid ang magulong 
konsepto ng isang estratehikong 
kontra-opensiba na hibang na 
umaasang makatatalon ang 
digmang bayan tungong 
estratehikong tagumpay na 
lumalaktaw sa inaasahang istorikong 
landas nito. Ilang susing lider ng Partido 
at rebolusyonaryong pwersa ang naakit sa 
mapangwasak-sa-sariling landas ng 

insureksyunismo at adelantadong regularisasyon at 
adbenturismong militar. Magdudulot ito kalaunan ng 
matitindi at halos nakamamatay na kabiguan sa 
Partido at BHB, gayundin sa kilusang masa sa 
kalunsuran. 


Sapilitang nadistyero si Ka Joma noong 1987 nang 
ikansela ng rehimeng Aquino ang kanyang pasaporte 
at mga papeles para makabyahe, at humingi ng 
pampulitikang asylum sa The Netherlands habang 
naroon siya para magbigay ng mga lektura. 
Nanirahan siya kalaunan sa Utrecht at sumanib sa 
gawain ng mga kasama sa internasyunal na tanggapan 
ng National Democratic Front. Bagaman ilang libong 
milya ang layo sa Pilipinas, patuloy niyang pinanatili 
ang kanyang mahigpit na pakikipag-ugnayan sa mga 
lider ng Partido sa bansa at nagbigay ng mga payo at 
gabay para tulungan sila sa kanilang gawain. 


Si Ka Joma ang isa sa pinakamatatag na 
tagapagtaguyod ng Ikalawang Dakilang Kilusang 
Pagwawasto na inilunsad ng ika-10 Plenum ng 
Komite Sentral ng PKP noong 1992. Aktibong 
hiningi ng pamunuan ng Partido ang kaalaman at 
pagsusuring teoretikal ni Ka Joma. Sa paghahanda sa 
susing dokumentong Muling Pagtibayin ang Ating 
mga Saligang Prinsipyo at Iwasto ang mga 
Pagkakamali, sumangguni ang pamunuan ng Partido 
kay Ka Joma at sa mga dokumento sa pagtatatag ng 
Partido na kanyang inakda. Sa buong suporta ni Ka 
Joma, pinagkaisa at pinalakas ng kampanyang 
pagwawasto ng 1992-1998 ang Partido sa higit na mas 
mataas na antas. 


Susi rin ang papel ni Ka Joma sa pag-akda ng 
Manindigan Para sa Sosyalismo laban sa Modernong 
Rebisyunismo na nagbigay liwanag sa landas ng 


Programa-parangal ng mga kasama sa Bicol para kay Ka Joma 


sosyalistang rebolusyon noong madilim na panahon 
ng ganap na panunumbalik ng kapitalismo sa Soviet 
Union noong 1990 na binansagan sa monopolyo 
kapitalistang masmidya na pagbagsak ng sosyalismo, 
pagpapabula sa komunismo, at "katapusan ng 
kasaysayan" at huling tagumpay ng sistemang 
kapitalista. 


Salamin ng matalas na Maoistang kritika ni Ka Joma 
sa modernong rebisyunismo, ang dokumento'y 
naglahad ng malinaw na istorikong pag-unawa sa 
proseso ng kapitalistang pagpapanumbalik sa USSR 
mula 1956. Nagsilbi itong susi sa pag-unawa sa 
nagpapatuloy na kawastuhan ng sosyalismo, at 
inspirasyon ng proletaryong Pilipino na magpunyagi 
sa dalawang-yugtong rebolusyon, at ng 
pandaigdigang proletaryo na isulong ang soysalistang 
simulain. 


Ang base ni Ka Joma sa Utrecht kalauna'y naging 
sentro sa pulitika ng internasyunal na mga kilusang 
komunista at pakikibakang anti-imperyalista. 
Gumampan siya ng mahalagang papel sa pagdiriwang 
sa sentenaryo ni Mao Zedong noong 1993 na 
nagsilbing masigasig na kampanya sa ideolohiya para 
muling pagtibayin ang mga pananaw na Marxista- 
Leninista at para itanghal ang Maoismo bilang 
ikatlong pangkasaysayang yugto ng pag-unlad ng 


Marxismo-Leninismo. 


Hanggang sa maagang bahagi ng dekada 2000, 
gumampan siya ng nangungunang papel sa pagbubuo 
ng International Conference of Marxist-Leninist 
Parties and Organizations (ICMLPO) na nagsilbing 
sentro ng pagtutulungan sa ideolohiya at praktika sa 
hanay ng mga partidong komunista at manggagawa 
na nandindigan para sa sosyalismo at tumuligsa sa 

modernong rebisyunismo. Nagbigay siya 
ng makabuluhang kaalaman at 
praktikal na tulong sa maraming 
partido komunista mula Asia 
hanggang Furope at hanggang 
America. 


Sa nagdaang huling dekada, 
pinamumunuan niya ang 
International League of People's 
Struggles o ILPS na nagsilbing 
sentro sa koordinasyon para sa 
anti-imperyalistang mga kilusan sa 
buong mundo. Inakda niya ang 
"Hinggil sa imperyalistang 
globalisasyon" noong 1997 na naglinaw na 
nananatili ang proletaryado sa panahon ng 
imperyalismo at sosyalistang rebolusyon. 


Dahil sa kanyang papel sa paggabay sa pagsulong ng 
internasyunal na anti-imperyalistang pakikibaka, 
pinag-initan ng imperyalismong US si Ka Joma. 
Ibinilang siya sa listahan ng US ng "dayuhang 
terorista," kasama ang PKP at BHB. Sa edad na 68, 
inaresto siya noong 2007 ng mga pulis ng gubyernong 
Dutch at ikinulong nang higit 15 araw. 


Simula 1992, kasama ang NDFP Negotiating Panel, 
mahusay na kinatawan ni Ka Joma ang interes ng 
mamamayang Pilipino at rebolusyonaryong kilusan sa 
pakikipagnegosasyong pangkapayapaan sa 
magkakasunod na kinatawan ng Gubyerno ng 
Republika ng Pilipinas. Itinalaga siyang Chief 
Political Consultant ng NDFP Negotiating Panel at 
mahusay na ginabayan ito sa pakikipagnegosasyon sa 
GRP sa nagdaang 25 taon. 


Sa nagdaang huling mga taon, patuloy na nagbigay si 
Ka Joma ng napakahahalagang kaalaman sa lokal na 
krisis at sitwasyon ng rebolusyonaryong pwersa. 
Patuloy siyang nagbibigay ng payo sa Partido at 
rebolusyonaryong pwersa sa Pilipinas sa pagresolba 
sa mga problema sa pagsusulong ng rebolusyon sa 
bago at mas mataas na antas. 


Naghain siya ng kritikal na mga pagsusuri sa 
obhetibong kalagayang pandaigdig. Nagbigay siya ng 
kritikang Marxista-Leninista sa kapitalistang krisis 
ng labis na produksyon na ugat ng internasyunal na 
krisis pampinansya at matagalang depresyon na 
yumayanig sa pandaigdigang sistemang kapitalista. 
Muli niyang pinagtibay na tayo ay nananatiling nasa 
makasaysayang yugto ng imperyalismo, ang huling 
yugto ng krisis ng kapitalismo. 

Si Ka Joma ang tagatanghal ng sulo ng 
pandaigdigang kilusang komunista. Sa 
madilim na panahon ng 
panunumbalik ng kapitalismo, 
pinanatili niyang naglalagablab 
ang apoy ng Marxismo- 
Leninismo-Maoismo at nagbigay 
inspirasyon sa proletaryado na 
samantalahin ang krisis ng 
pandaigdigang kapitalismo, 
magpunyagi sa landas ng 
sosyalismo at komunismo at 
dalhin ang pandaigdigang 
rebolusyong komunista sa bagong 
kabanata ng muling pagkabuhay at 


panibagong pagpapasigla. 
Mga resolusyon: 


Pinagtitibay ng Ikalawang Kongreso ng Partido 
Komunista ng Pilipinas (PKP) na igawad ang 
pinakamataas na parangal kay Kasamang Jose Maria 
sison, dakilang komunistang paham, lider, guro at 
gabay ng proletaryong Pilipino at tagatanghal ng sulo 
ng pandaigdigang kilusang komunista. 


Bilang pagkilala sa malaking kontribusyon ni Ka 
joma sa rebolusyong Pilipino at pandaigdigang 
kilusang manggagawa, pinagtitibay rin ng Ikalawang 
Kongreso: 


1. na atasan ang Komite Sentral na ipagpatuloy ang 
paghingi ng kaalaman at payo ni Ka Joma sa 
maraming aspeto ng gawain ng Partido sa larangan ng 
ideolohiya, pulitika at organisasyon. 


2. na iendorso ang limang bolyum na mga sulatin ni 
Jose Maria Sison bilang batayang sanggunian at 
materyal sa pag-aaral ng PKP at hikayatin ang buong 
kasapian ng Partido at rebolusyonaryong mga pwersa 
na basahin at pag-aralan ang mga sulatin ni Ka Joma. 


Tiyak ang Ikalawang Kongreso ng Partido 
Komunista ng Pilipinas (PKP) na sa kabang-yamang 
Marxista-Leninista-Maoista na ipinundar ni Ka Joma 
sa nagdaang limang dekada ng rebolusyonaryong 
praktika, mahusay na naarmasan ang Partido para 
pamunuan ang pambansa demokratikong rebolusyon 
sa higit na mataas na antas at ganap na tagumpay sa 
darating na mga taon. 

atatanging parangal ang ibinibigay ng 
buong Partido at rebolusyonaryong 
kilusan kay Kasamang Jose Maria 
Sison (Amado Guerrero), 
tagapangulong tagapagtatag ng 
Partido Komunista ng Pilipinas, at 
pinakadakilang Pilipino at lider 
rebolusyonaryo ng nagdaang siglo. Sa 
mahabang panahon, si Ka Joma ang nagsilbing 
gabay at tanglaw, matibay na muog at 
sandigan ng Partido at rebolusyong Pilipino. 


Si Ka Joma ay dalubhasa ng Marxismo-Leninismo- 
Maoismo, ang ideolohiya ng proletaryado. 
Pinangunahan niya ang muling pagtatag ng Partido 
at pagpapanibagong-lakas ng rebolusyong Pilipino. 
Sinuri niya ang saligang katangian ng malakolonyal 
at malapyudal na sistema sa Pilipinas, inilantad ang 
tatlong halimaw na imperyalismo, pyudalismo at 
burukratang kapitalismo na pangunahing umaalipin 
sa malawak na masang Pilipino, at itinuro ang 
landas ng pambansa-demokratikong rebolusyon 
bilang daan tungo sa paglaya ng sambayanan mula 
sa kahirapan at kaapihan. 


Lahatang-panig na pinalakas ni Ka Joma ang 
Partido. Tinuruan at sinanay niya ang libu-libong 
kadre ng Komite Sentral, mga sentral na organo at 
mga panrehiyong komite ng Partido, na namuno sa 

pagpapalawak at pagpapalakas ng Partido sa buong 
bansa. Pinangunahan niya ang pagpundar ng 
Bagong Hukbong Bayan noong 1969 at sinanay at 
ginabayan ang unang hanay ng mga Pulang 
kumander at mandirigma nito. Pinamunuan niya 
noong 1973 ang pagtatatag ng National Democratic 
Front (NDF). Sa kanyang pangungulo, parang apoy 
sa kaparangan na kumalat ang digmang bayan sa 
buong bansa. 


Nang masakmal ng kaaway, siyam na taong siyang 
tinortyur sa bartolina ng mga pasistang ahente, 
subalit nanaig ang kanyang rebolusyonaryong diwa. 
Nakalaya siya nang nalansag ang diktadura ni 
Marcos na hinambalos ng makapangyarihang alon 
ng pakikibakang bayan at armadong pakikibaka. 


Napwersang madistyero si Ka Joma noong 1987 
matapos bawiin ang kanyang pasaporte para 
hadlangang makauwi sa bansa. Mahigit 35 taon 
siyang namuhay nang simple sa The Netherlands sa 
isang maliit na apartment kapiling ang kanyang 
pamilya, at sa kanlungan ng mga migranteng 
manggagawang Pilipino. Malayo man, malapit pa 
rin siya sa rebolusyong Pilipino at nakapagbigay ng 
matatalas na pagsusuri at napapanahong payo. 
Naging bentahe sa rebolusyonaryong kilusan ang 
kanyang pagkadistyero na nagbigay ng pagkakataon 
at panahong ibayong pagyamanin ang teorya ng 

rebolusyong Pilipino batay sa inaabot nitong 
praktika. Nang iligaw ang landas ng Partido, si Ka 
Joma ang liwanag na nagsilbing gabay para sa 
Ikalawang Dakilang Kilusang Pagwawasto. 


Nagsilbi siyang pangunahing tagapayo ng NDF sa 
pakikipag-usapang pangkapayaan sa Gubyerno ng 
Republika ng Pilipinas (GRP) at mahusay na 
ginabayan ang pagbubuo ng makasaysayang mga 
kasunduang alinsunod sa layuning kamtin ang 
makatarungan at pangmatagalang kapayapaan. Kaya 
hindi siya tinantanan ng mga militaristang galamay 
ng imperyalismong US, na kontra sa 
pagpupunyaging lutasin sa usapan ang mga 
panlipunan at pang-ekonomyang ugat ng gerang 
sibil. 


Ipinaaresto siya noong 2007 sa gawa-gawang kasong 
ibinasura sa kalaunan dahil wala itong batayan. 
Tinatakan siyang “terorista” ng US at ng mga papet 
nito, isang akusasyong ibinasura sa korte sa Europe 
noong 2009. Paulit-ulit siyang inaakusahang utak ng 
pagbomba sa Plaza Miranda (1971) kahit ibinasura na 
ito ng isang korte sa Maynila noong 1994 dahil 
walang ebidensya. 


Walang makatatanggi na sa kasaysayan ng Pilipinas, 
walang hihigit sa nagawa ni Ka Joma na pagpukaw sa 
sambayanang Pilipino para tumindig at lumaban. 
Milyun-milyong manggagawa, magsasaka, mga 
petiburges na intelektwal at mga ordinaryong 
kawani at propesyunal sa buong bansa ang 
nagbangon, nagkaisa at kumilos sa ilalim ng 
bandilang pula at sulo ng rebolusyon. Lahat ng 
aktibistang pambansa-demokratiko, Pulang 
mandirigma at kadre ng Partido ay nagsimulang 
mamulat at maantig sa “Lipunan at Rebolusyong 
Pilipino” (LRP), ang pinakakomprehensibong 
pagsusuri sa kasaysayan at kalagayan ng bansa. 


Dahil sa kanyang pangungulo, hindi 
mapapawing ambag, at pag-aalay ng 
buong buhay para sa pagsulong ng 
rebolusyong Pilipino para sa tunay 
na pambansang kalayaan at 
demokrasya, si Kasamang Jose 
Maria Sison ay isang dakilang 
bayani ng sambayanang Pilipino. 
Tunay siyang pinakadakila sa lahat. 


Sa kanyang pagpanaw, iniwan ni Ka 

Joma sa Partido ang isang ginintuang baol ng 
kayamanang teorya ng rebolusyong Pilipino. 
Gamitin at ibayo natin itong pagyamanin sa praktika 
ngayon at sa hinaharap na pagsulong ng 
demokratikong rebolusyong bayan hanggang sa 
sosyalistang rebolusyon. Ang hindi mawawalang 
kinang nito ang magsisilbing tanglaw natin sa 
pagsulong sa masukal na landas. Panatilihing Pula 
ang kanyang dakilang alaala at pamana. Matatag na 
ipagpatuloy ang rebolusyong sinimulan niya kasama 
ang ating mga dakilang martir at bayani. 


Magpakadalubhasa tayo sa mga teorya at aral na 
iniwan ni Ka Joma. Isagawa natin ang kilusan para 
balik-aralan ang kanyang mga sulatin, mula sa LRP 
hanggang sa “Limang Bolyum” na koleksyon ng 
kanyang mga artikulo. Pahigpitin ang gagap sa 
Marxismo-Leninismo-Maoismo na siyang makauring 
paninindigan, pananaw at paraan ng pagsusuri at 
pag-iisip ni Ka Joma. Ang mahigpit na paggagap 
natin sa kanyang mga ideya at gabay ang isa sa susi sa 
ibayong pagsulong ng rebolusyong Pilipino sa 
darating na panahon. 


Ang Partido Komunista ng Pilipinas ay dakila. Nang 
muli itong itatag ni Ka Joma, batid niya ang 
tungkulin ng Partido bilang taliba ng uring 
proletaryado na mamumuno sa yugto ng bagong 
demokratikong rebolusyon, at sa buong 
pangkasaysayang panahon ng sosyalistang 
rebolusyon tungo sa komunistang lipunan. 
Sasaklawin nito ang panahong higit sa buhay ng 
isang tao o ilang salinlahi. 


Naging mapalad ang Partido na nagtagal ang buhay 
ni Ka Joma at mahigit anim na dekada na namuno at 
nagbigay-gabay sa praktikal na kilusan. Sa Ikalawang 
Kongreso noong 2016, nagbigay-pugay at 
pinasalamatan ng Partido si Ka Joma. 


Sa panahong buhay si Ka Joma, ilang 
salin na ng mga kadreng kanyang 
sinanay ang tumangan ng pamumuno 
sa Partido. Tiyak na ilang salinlahi pa 
ng mga kadre ng Partido---marahil 
ang iba'y hindi pa ipinapanganak-- 
ang magbabasa at mag-aaral sa mga 
sulatin ni Ka Joma, kasama ang kina 
Marx, Engels, Lenin, Stalin, Mao, at 
yayakap at mamumuno sa dakilang 
simulain ng proletaryado. 

AKMA - FEUX SALPITO 


G G Itanghal natin ngayong araw si Ka Joma na pinakadakilang bayani ng 
sambayanang Pilipino sa nagdaang siglo ng kanilang pakikibaka 
laban sa imperyalismo. Hindi kailanman mabubura ang napakalaki 
niyang ambag sa pagbigay-hugis sa kamalayang patriyotiko at 
rebolusyonaryo ng sambayanang Pilipino at paghawan ng landas 
tungo sa pambansa at panlipunang paglaya. s 9 


Pinakamataas na pagpupugay sa ating mahal na Ka Joma 
Komite Sentral, Disyembre 17, 2022 

